**Қазақ тілі 9-сынып**

**Сабақтың тақырыбы: Диктант «Ән»**

**Сабақтың мақсаты:**

а) Білімділігі: Оқушылардың тақырыптарды меңгергендігін тексеру, ережелерді естерінде бекіту.

ә) дамытушылығы: Ережелерді тәжірибе жүзінде қолдана білуге үйрету, сөздік қорларын молайту. Сауаттылығын арттыру.

б) тәрбиелігі: Оқушыларды ынта қойып тыңдауға, көркем , таза жазуға және тыныс белгілеріне мұқият болуға дағдыландыру.

**Сабақтың түрі:** бекіту

**Сабақтың типі:** жазбаша жұмыс

**Сабақтың әдісі:** Сұрақ-жауап, түсіндірмелі,баяндау.

**Көрнекілігі:** диктанттар жинағы.

**Сабақтың барысы: І**. **Ұйымдастыру кезеңі.**

Амандасу, түгендеу. Көңіл-күйлеріне назар аудару.

**ІІ. Ережелерді еске түсіру.**

**ІІІ. Диктант жұмысы.**

Күнді, айды жаздыру. Диктант тақырыбын жаздырту. Диктант мәтінін оқып беру. Қиын сөздермен таныстыру. Тақтаға жазып көрсету.

Мәтінді қайталап оқып беру.

Асықпай жаздырту. Мәтінді қайталап оқу. Оқушыларға тексерту.

Тыныс белгілерінің қойылуына назар аударту.

**Ән.**

Сәлмен ат үстінде теңселе түсіп, ыңылдап келеді. Қазақтың осы бір ұшы- қиыры жоқ шұбырып таусылмайтын ұзын сонар баяу әуендерінің бірі сияқты.

Ән- көңілдің күйі ғой. Сәлмен әнімен серігінің ұққаны да, осындай көңіл күйдің зары, көңіл құсының талпынысы еді. Бұл білмейтін бір жасырын сыр бар сияқты. Сәлмен әнді жалғыз салғанымен, тағы біреу қасында қосылып, сырласып келе жатқандай. Серігі оны көрмесе де, аяулы жан екенін сезеді. Мінезі жайдары, көңілі кең, жүрегі таза, ісі де, сөзі де орнықты, жүріс- тұрысы да қылықты, өзі де сүйкімді жан болу керек. Сөз жоқ, сондай адам. Әйтпесе, мына ән, мына ырғақ, адамның жүрек қылын жайлап шерткен биязы әуен шымырлап бойға тарап, басқа ұра ма?! Сәлмен барлық сырын сол адамның алдына жайып салып, мұңын шаққандай, ақылдасқандай болады. Ол адамның да Сәлменге айтары аз емес сияқты. Сондықтан болар, ән де бітпей келеді, айтылар сыр да айтылып таусылар емес, әлі де жалғаса бермек, созыла бермек...

* + Ау, Сәлмен, ән не туралы? – деді серігі қатарласа беріп.
  + Ән ауыл туралы, сары дала, кең жазық туралы, сол жазықта бұлаңдап өскен ерке қыз туралы...

(Б.Тілегенов, 171 сөз)

Диктантты қайталап оқып, тексерту. Өздеріне оқып, тексеруге уақыт беру. Тыныс белгілерін тексерту.